**אריקה פיירוות'ר** (באנגלית: **Erika Fairweather**; נולדה ב-31 בדצמבר 2003) היא שחיינית ניו זילנדית, אלופת העולם (דוחה 2024), זוכת מדליית ארד באליפות העולם (פוקואוקה 2023) וסגנית אלופת העולם בבריכת 25 מטר (מלבורן 2022) במשחה ל-400 מטר חופשי וסגנית אלופת העולם בבריכת 25 מטר (מלבורן 2022) במשחה ל-800 מטר חופשיץ.

ביוגרפיה
--------

פיירוות'ר נולדה וגדלה בדנידין, ניו זילנד, בת למשפחה מעורבת ממוצא אירופי ומאורי.

### 2019

באליפות העולם שנערכה בקוואנגג'ו, קוריאה הדרומית ביולי 2019 היא סיימה במקום 17 במשחה ל-400 מטר חופשי בתוצאה של 4:12.30 דקות, במקום 19 במשחה ל-200 מטר חופשי בתוצאה של 1:59.68 דקות ובמקום עשירי במשחה שליחות 4x200 מטר חופשי בתוצאה של 8:03.28 דקות, כשחיינית ראשונה היא קבעה תוצאה של 1:58.84 דקות.

באליפות העולם בשחייה לנוער שנערכה בבודפשט, הונגריה בסוף אוגוסט אותה שנה היא זכתה במדליית זהב במשחה ל-200 מטר חופשי בשיא אישי חדש של 1:57.96 דקות וסיימה במקום רביעי במשחה ל-400 מטר חופשי בשיא אישי חדש של 4:08.78 דקות.

### 2021

באולימפיאת טוקיו היא סיימה במקום שמיני במשחה ל-400 מטר חופשי בתוצאה של 4:08.01 דקות, בשלב המוקדמות היא קבעה שיא לאומי חדש של 4:02.28 דקות ועלתה מהמקום הרביעי למשחה הגמר. נוסף לכך, היא סיימה במקום 16 במשחה ל-200 מטר חופשי בתוצאה של 1:59.14 דקות, בשלב המוקמות היא קבעה תוצאה של 1:57.26 דקות ועלתה מהמקום ה-14 לשלב חצי הגמר ומבקום 12 במשחה שליחות 4x200 מטר בתוצאה של 8:06.16 דקות, כשחיינית ראשונה היא קבעה תוצאה של 1:57.38 דקות.

### 2022

באליפות העולם שנערכה בודפשט, הונגריה ביוני 2022 היא סיימה במקום שישי במשחה ל-400 מטר חופשי בתוצאה של 4:04.73 דקות, במקום 11 במשחה ל-200 מטר חופשי בתוצאה של 1:57.43 דקות ובמקום שביעי במשחה שליחות 4x200 מטר חופשי בתוצאה של 7:59.08 דקות, כשחיינית ראשונה היא קבעה תוצאה של 1:58.24 דקות. 

במשחקי חבר העמים שנערכו בברמינגהאם בתחילת אוגוסט היא סיימה במקום רביעי במשחה ל-400 מטר חופשי בתוצאה של 4:03.84 דקות ובמקום חמישי במשחה ל-200 מטר חופשי בתוצאה של 1:57.08 דקות.

#### סגנית אלופת עולם בבריכת 25 מטר

באליפות העולם בבריכת 25 מטר שנערכה במלבורן, בדצמבר זכתה בשתי מדליות כסף, במשחה ל-400 מטר חופשי בתוצאה של 3:56.00 דקות, אחרי לני פליסטר מאוסטרליה (3:55.04 דקות) ולפני ליה סמית' מארצות הברית (3:59.78 דקות) ובמשחה ל-800 מטר חופשי בתוצאה של 8:10.41 דקות, אחרי לני פליסטר (8:04.07 דקות) ולפני מיו נמבה מיפן (8:12.98 דקות). נוסף לכך, היא סיימה במקום שמיני במשחה שליחות 4x200 מטר חופשי בתוצאה של 7:50.76 דקות, כשחיינית ראשונה היא קבעה תוצאה של 1:54.46 דקות, בשלב המוקדמות הן קבעו שיא לאומי חדש של 7:50.73 דקות וגם היא קבעה שיא לאומי חדש של 1:54.24 דקות.

### 2023

#### מדליית ארד באליפות העולם

באליפות העולם שנערכה בפוקואוקה, יפן ביולי 2023 היא זכתה במדליית ארד במשחה ל-400 מטר חופשי בשיא לאומי חדש של 3:59.59 דקות, אחרי אריארן טיטמוס מאוסטרליה שקבעה שיא עולם חדש של 3:55.38 דקות וקייטי לדקי מארצות הברית (3:58.73 דקות). האי הפתיעה והקדימה את שיאנית העולם היוצאת סאמר מקינטוש מקנדה שסייהמ רביעית (3:59.94 דקות). נוסף לכך, היא סיימה במקום שמיני במשחה ל-800 מטר חופשי בתוצאה של 8:28.21 דקות, בשלב המוקדמות היא קבעה תוצאה של 8:21.06 דקות ועלתה שלישית למשחה הגמר, במקום 11 במשחה ל-200 מטר חופשי בתוצאה של 1:56.87 דקות ובמקום 11 (ישראל דורגה במקום עשירי) במשחה שליחות 4x200 מטר חופשי בתוצאה של 8:00.11 דקות, כשחיינית ראשונה היא קבעה תוצאה של 1:57.02 דקות.

### 2024

#### אלופת עולם

באליפות העולם שנערכה בדוחה, קטר בפברואר היא זכתה במדליית זהב במשחה ל-400 מטר חופשי בתוצאה של 3:59.44 דקות, לפני לי בינגג'יה מהרפובליקה העממית של סין (4:01.62 דקות) ואיזבל מארי גוזה מגרמניה (4:02.39 דקות).

שיאים אישיים
------------

### בריכה אולימפית

* 200 מטר חופשי: 1:55.44 דקות (2023), **שיא ניו זילנד**
* 400 מטר חופשי: 3:59.59 דקות (2023), **שיא ניו זילנד**
* 800 מטר חופשי: 8:18.00 דקות (2023)

### בריכת 25 מטר

* 200 מטר חופשי: 1:53.07 דקות (2023), **שיא ניו זילנד**
* 400 מטר חופשי: 3:56.00 דקות (2022)
* 800 מטר חופשי: 8:10.41 דקות (2022)

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* אריקה פיירוות'ר, באתר olympedia.org
* אריקה פיירוות'ר, באתר Swimrankings
* אריקה פיירוות'ר, באתר SwimSwam

| אלופות עולם בשחייה – משחה ל-400 מטר חופשי (נשים) |
| --- |
| 

|  |  |
| --- | --- |
| 1973: הת'ר גרינווד ארצות הבריתארצות הברית • 1975: שירלי בבשוף ארצות הבריתארצות הברית • 1978: טרייסי ויקהאם אוסטרליהאוסטרליה • 1982: כרמלה שמידט מזרח גרמניהמזרח גרמניה • 1986: הייקה פרידריך מזרח גרמניהמזרח גרמניה • 1991: ג'נט אוונס ארצות הבריתארצות הברית • 1994: היהואה יאנג הרפובליקה העממית של סיןהרפובליקה העממית של סין • 1998: יאן צ'ן הרפובליקה העממית של סיןהרפובליקה העממית של סין • 2001: יאנה קלוצ'קובה אוקראינהאוקראינה • 2003: האנה שטוקבאואר גרמניהגרמניה • 2005: לור מנודו צרפתצרפת • 2007: לור מנודו צרפתצרפת • 2009: פדריקה פלגריני איטליהאיטליה • 2011: פדריקה פלגריני איטליהאיטליה • 2013: קייטי לדקי ארצות הבריתארצות הברית • 2015: קייטי לדקי ארצות הבריתארצות הברית • 2017: קייטי לדקי ארצות הבריתארצות הברית • 2019: אריארן טיטמוס אוסטרליהאוסטרליה • 2022: קייטי לדקי ארצות הבריתארצות הברית • 2023: אריארן טיטמוס אוסטרליהאוסטרליה • 2024: אריקה פיירוות'ר ניו זילנדניו זילנד |  |

 |